Sandringham

For flyet med samme navn, se Short Sandringham

Sandringham er en landsby og et verdslig sogn i Norfolk i England. Landsbyen ligger cirka 2 km sør for landsbyen Dersingham, 12 km nord for byen King's Lynn og 60 km nordvest for byen Norwich.Ordnance Survey (2002). OS Explorer Map 250 - Norfolk Coast West. ISBN 0-319-21886-4.

Det verdslige sognet strekker seg vestover fra Sandringham til kysten The Wash, omtrent 6 km unna, og inkluderer også landsbyene West Newton og Wolferton. Området er 41,91 kvadratkilometer stort, og i 2001 hadde det totalt 402 innbyggere i 176 husholdninger.

Sandringham er mest kjent for Sandringham House og dets eiendom. Dette er et kjent feriested for dronning Elisabeth II og flere av hennes forgjengere. Prinsesse Diana ble født i Park House på Sandringham-eiendommen i 1961.Robinson, Eugene, "From Sheltered Life to Palace Life, of Her Own", Washington Post, September 1, 1997.

 Referanser 

Kategori:Norfolk